open-index/open-wikipedia-markdown huggingface dataset:
Yajurveda

**Yajurveda** eller **Yajur Veda** (sanskrit ) er et av de fire vedaene, og er et hellig skrift innenfor hinduismen. Teksten er fra mellom 1400 og 1000 f.Kr., og navnet betyr «offerritualenes kunnskap», fra ordene «yajna» og «veda». 

Yajurveda er overlevert i to versjoner; «den hvite» og «den sorte»; *Shukla yajurveda* og *Krishna yajurveda*. I den siste av disse to er de senere brahmanatekstene, som er en kommentar til offerritualene (samhita), redigert inn i og sammen med samlingen av offerritualer; mens den hvite utgaven består av to separate tekstdeler. Shukla yajurvedas kommentardel heter Shatapatha Brahmana, «de hundre veienes brahmana», og den er ifølge tradisjonen skrevet av Yajnavalkya. 

Et sentralt budskap i teksten er å oppnå et liv i balanse. 

## Norsk utgave
* Utdrag er gjengitt i *[[Vediske skrifter]]*. Bokklubben, 2003. (Verdens Hellige Skrifter; 19) ISBN 82-525-4120-8
Norges kirker

***Norges kirker*** er et dokumentasjonsprosjekt for kirkebygg knyttet til Den norske kirke. Prosjektet ble satt i gang av Riksantikvaren og er nå knyttet til Norsk institutt for kulturminneforskning. Resultatene ble fra tidlig på 1950-tallet publisert i bokserien Norske Minnesmerker utgitt av Riksantikvaren. Fra 2003 har materialet blitt publisert på internett.

## Nasjonalbiblioteket


Østfold 1 - 
Østfold 2 - 
Akershus 1 - 
Akershus 2 - 
Buskerud 1 - 
Buskerud 2 - 
Buskerud 3 - 
Hordaland 1 - 
Hordaland 2 - 
Hordaland 3 - Hordaland 3, nb.no
Bergen 1 - 
Bergen 3 - 


## På nett

Hovedside - norgeskirker.no
Østfold - norgeskirker.no 
Akershus - norgeskirker.no
Oppland - norgeskirker.no 
Buskerud - norgeskirker.no 
Vestfold - norgeskirker.no 
Hordaland og Bergen- norgeskirker.no 
Sogn og Fjordane - norgeskirker.no 


## Se også
* Kirker i Norge
* Liste over kirker i Norge

## Referanser


## Eksterne lenker
* 
* Norske-kirker.net
Brekke Borettslag

**Brekke Borettslag** ligger på Brekke mellom Korsvoll og Kjelsås i bydel Nordre Aker i Oslo, nær Nydalen næringspark, Nordmarka, Lillomarka og fine badeplasser ved Akerselva. Borettslaget består av 136 tre-romsleiligheter, fordelt på åtte fire-etasjes blokker. Bebyggelsen ligger fritt på store grøntarealer og grenser til et vakkert friområde på vestsiden av elva. Barna i borettslaget går på Korsvoll skole, Nordberg ungdomsskole og Engebråten skole.

Blokkene ble oppført av OBOS i samarbeid med Christiania Spigerverk i perioden 1954-1962. Arkitekter var Henrik Nissen og Gunnar Brynning. Borettslaget fylte 50 år i 2004, og fremstod da med nye fasader etter en omfattende rehabilitering.

## Eksterne lenker
*
Monte Binga

**Monte Binga** er det høyeste fjellet i Mosambik og det nest høyeste i Zimbabwe, med en høyde på 2436 moh. Topp-punktet ligger på grensen mellom Mosambik og Zimbabwe.  

Toppen nås enklest fra zimbabwisk side; fottur på godt merket sti gjennom Chimanimani nasjonalpark i Zimbabwe. Fra mosambikisk side kan toppen nås ved reise via stedene Sussundenga og Rotanda, sør for byen Chimoio. Nasjonalparken utgjør sammen med Mosambiks Chimanimani naturreservat det felles verneområdet Chimanimani «Transfrontier Conservation Area» (TFCA). De høyeste omkringliggende fjelltoppene er Mawenje (2399 moh.) i sørvest og Dombe (2215 moh.) i nordvest, begge i Zimbabwe. Fjellområdet består i stor grad av kvartsitt.

## Referanser
Trevor Marsicano

**Trevor Marsicano** (født 5. april 1989), amerikansk skøyteløper, som fikk sitt gjennombrudd i 2008-2009 sesongen. 

7. mars 2009 i Salt Lake City, var Marsicano den første skøyteløper i verden som brøt barrieren på 1,07 på  m og fikk tiden 1,06,88. Han beholdt imidlertid sin verdensrekord bare noen få minutter, siden Shani Davis i et senere par gikk inn til tiden 1,06,42. 

Under Verdensmesterskapet i allround 2009, ble Trevor Marsicano nr. 5, slått av Sven Kramer, Håvard Bøkko, Enrico Fabris og Wouter Olde Heuvel. I Verdensmesterskapet for junior 2007, ble Marsicano bronsevinner, etter Sjoerd de Vries og Tim Roelofsen. 

Pr. 8. mars 2009, står Trevor Marsicano med følgende personlige rekorder: 36,23 (500-m), 1,06,88 (-m), 1,42,31 (-m), 6,16,55 (-m), 13,37,56 (-m), noe som på dette tidspunktet gav ham en 12.-plass på Adelskalenderen.

## Personlige rekorder
Ikke helt oppdatert

## Eksterne lenker
*
Hoffmarskalk

**Hoffmarskalk** er en hofftittel, ofte brukt om den høyeste hoffembetsmannen. I mange monarkier benyttes marskalktittelen for hoffets øverste leder. I Danmark er *hofmarskallen* leder for Dronningens *hofstat* og derved hoffets sjef og administrator. I Sverige skilles det mellom *riksmarskalk* og  *hovmarskalk*. Hoffmarskalken er i Norge ikke hoffets øverste leder, men er underordnet hoffsjefen. I Norge fungerer hoffmarskalken som økonomi- og administrasjonssjef ved hoffet.

## Referanser
FA-cupen 1879/80

**FA-cupen 1879/80** var den niende sesongen av FA-cupen. 54 var lag var med, men fem lag spilte aldri en kamp. Finalen ble spilt mellom Clapham Rovers FC og Oxford University AFC.

## Første runde

### Omkamper

## Andre runde

### Omkamper

## Tredje runde

## Fjerde runde

## Femte runde

### Omkamp

## Semifinaler

## Finale

## Referanser
April Matson

**April Matson** (født 1981) er en amerikansk skuespiller og sanger. Hun spilte rollen som Lori Trager i TV-serien *[[Kyle XY]]*.

## Eksterne lenker
* 
*
Christian Scriver

**Christian Scriver** (født 2. januar 1628, død 5. april 1693 i Rostock), var en tysk luthersk prest og forfatter av andaktslitteratur. 

Scriver ble født i Rendsburg og begynte ved Universitetet i Rostock i 1647. I 1653 ble han utnevnt til erkediakon i Stendal, og i 1667 ble han kalt til prest i Jacobskirken i Magdeburg. Der ble han i 23 år, til han ble utnevnt til overhoffpredikant i Quedlinburg, en posisjon han hadde til han døde. Som venn av Philipp Jacob Spener, var Scriver en av teologene som i siste halvdel av det 17. århundre var i opposisjon til formalismen innen lutherdommen, og slik beredte veien for pietismen. Men han var tilhenger av læren til den strenge lutherske ortodoksi. Scriver døde i Quedlinburg.

Verkene Scriver forfattet var andaktslitteratur, og inkluderer  *Gottholds vierhundert zufällige Andachten* (1667; siste utgave, Basel, 1893), en samling av 400 lignelser; *Gotthold's Siech- und Siegesbette* (1687; ny utgave, Stuttgart, 1870); og *Chrysologia Catechetica, Goldpredigten über die Hauptstücke des lutherischen Katechismus* (1687; ny utgave, Stuttgart, 1861). Hans viktigste verk var *Seelenschatz* (5 deler, 1675-1692; ny utgave, 3 bind., Berlin, 1852-53), som beskriver sjelens utvikling fra elendighet til evig liv og kombinerer allegori, dogmatikk og etikk. Verket *Sjeleskatt* ble oversatt til dansk, svensk og finsk.

Scriver var også salmeforfatter, selv om salmene hans ikke vant stor utbredelse. Scrivers samlede verker ble utgitt av J. H. Heinrich og R. Stier (6 bind., Barmen, 1847-52).

## Utgivelser
*Christian Scriver: *Sjæle-Skat*. 2 bind. København, N. B. Kousgaards Forlag 1888/1892.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 43

## Eksterne lenker
* Første del av Scrivers Sjeleskatt på norsk som pdf-fil.
Ion Barbu

**Ion Barbu** (født 18. mars 1895 i Câmpulung-Muscel; død 11. august 1961 i București) er det litterære pseudonymet til matematikeren **Dan Barbilian**.

Ion Barbu, som var sønn av dommeren Constantin Barbilian (som hadde latinisert etternavnet sitt *Barbu* til *Barbilian*), blir ansett for å være en av de største rumenske dikterne fra det 20. århundret til tross for at to diktsamlinger var alt han publiserte.

## Matematikeren
Allerede som gymnaselev publiserte han matematiske artikler i *Gazeta matematică* og studerte deretter matematikk ved Universitetet i București (1914-1921), med et avbrekk for å utføre militærtjenesten under første verdenskrig). Mellom 1921 og 1924 studerte han i Tyskland (Göttingen og Berlin) med et statsstipend. Fra 1925 til 1927 var han gymnaslærer i Giurgiu, da han ble invitert til å bli vitenskapelig assistent i București av professor Gheorghe Țițeica. Han tok sin doktorgrad i 1929, og ble professor i algebra ved Vitenskapsuniversitetet i București i 1942. I 1940 og 1941 publiserte han to artikler, *Zur Axiomatik der projektiven ebenen Ringgeometrien I*  Jahresber. Deutsch. Math.- Verein 50 (1940), og *Zur Axiomatik der projektiven ebenen Ringgeometrien II* Jahresber. Deutsch. Math.- Verein. 51 (1941), som inspirerte en forskerretning innen ringgeometrien som i dag forbindes med ham selv, Hjelmslev og Wilhelm Klingenberg.

## Dikteren
Han debuterte i 1918 med diktet *Ființa* («Værelsen»)i tidsskriftet *Literatorul*, et tidsskrift ledet av dikteren Alexandru Macedonski, for deretter å publisere flere dikt i tidsskriftet *Sburâtorul*.

Et av hans best kjente dikt, *După melci* («Sneglesanking»), publiserte han først i tidsskriftet *Viața Românească* (1921) og deretter i diktsamlingen med samme tittel (også 1921).

Hans verker kan inndeles i tre faser: den parnassienistiske (til 1921), den baladisk-orientalske (1921–1925) og den hermetiske (etter 1925).

## Politisk bekjennelse
Barbu var stort sett apolitisk, med ett unntak: i 1940 meldte han seg inn i den fascistiske bevegelsen Jerngarden (som hadde lovet å gi ham et professorat hvis de kom til makten). Samme år skrev han også et hyllingsdikt til Hitler.

## Verker
* *După melci* («Sneglesanking»), 1921
* *Joc secund* («Gjenspeilt lek»), 1930

## Bibliografi
Al. Piru, *Istoria literaturii române*, Ed. Grai și suflet, Bucureși, 1994, ISBN 973-95573-4-1

## Referanser
Ernest Heeb

**Ernest Heeb** var en fransk turner.

Han deltok under verdensmesterskapet i turn 1926, der han deltok på det franske laget som fikk bronsemedalje i lagkonkurransen. Tsjekkoslovakia vant lagkonkurransen foran Jugoslavia. Heeb fikk ingen individuelle medaljer, men kom på 6.-plass i den individuelle mangekampen. 

På nasjonalt nivå er han fransk mester turn to ganger - i 1921 og 1926.

## Referanser
Pack up the Plantation: Live!

***Pack Up the Plantation: Live!*** er det første konsertalbumet til Tom Petty and the Heartbreakers, gitt ut i 1985. Mesteparten av sangene ble spilt inn i Wiltern Theatre i løpet av deres turné i 1985, og inneholder også noen spor fra tidligere turneer. Albumet ble gitt ut som en dobbel-LP og enkel CD og kassett.

En konsertfilm med Wiltern Theatre-opptredenen, også kalt *[[Pack Up the Plantation: Live! (film)|Pack Up the Plantation: Live!]]* ble gitt ut på video i 1986. Den inneholder sanger som ikke kom med på albumet, som for eksempel «Don't Do Me Like That» og «Don't Come Around Here No More», og noen coverlåter som «Little Bit o' Soul» og «Route 66».

## Sporliste
# «So You Want to Be a Rock 'n' Roll Star» (Chris Hillman, Roger McGuinn) – 3:30
# «Needles and Pins» (Sonny Bono, Jack Nitzsche) – 2:23
# «The Waiting» (Tom Petty) – 5:08
# «Breakdown» (Petty) – 7:43
# «American Girl» (Petty) – 3:50
# «It Ain't Nothin' to Me» (Petty, David A. Stewart) – 6:05
# «Insider» (Petty) – 5:16
# «Rockin' Around (With You)» (Petty, Mike Campbell) – 3:20
# «Refugee» (Petty, Campbell) – 5:22
# «I Need to Know» (Petty) – 2:30
# «Southern Accents» (Petty) – 5:20
# «Rebels» (Petty) – 6:10
# «Don't Bring Me Down» (Gerry Goffin, Carole King) – 3:40
# «You Got Lucky» (Petty, Campbell) – 4:20
# «Shout» (O'Kelly Isley, Ronald Isley, Rudolph Isley) – 9:30
# «Stories We Could Tell» (John Sebastian) – 3:55

CD-versjonen ekskluderer «I Need to Know» og «You Got Lucky» for å få plass på kun en CD.

## Innspillingsinformasjon

Alle spor ble spilt inn i Wiltern Theatre, Los Angeles, California, 6. & 7. august 1985 unntatt,

* «Don't Bring Me Down» – Paradise Theater, Boston, Massachusetts, 16. juli 1978
* «Stories We Could Tell» – Hammersmith Odeon, London, England, 7. mars 1980
* «Needles and Pins» & «Insider» – The Forum, Los Angeles, California, juni 1981
* «Shout» – The Coliseum, Richfield, Ohio, 19. mars 1983
* «Rockin' Around (With You)» – Irvine Meadows Amphitheater, Irvine, California, 10. juni 1983

## Personell
* Tom Petty – 6 & 12-strengs elektriske & akustiske gitarer, vokal
* Mike Campbell – Gitar, 12-strenger, lap steel & slide gitar
* Howie Epstein – Bassgitar, mandolin & harmonivokal
* Benmont Tench – Keyboard & vokal
* Stan Lynch – Trommer & vokal

Soul Lips Horns: (på spor spilt inn i Wiltern Theater)
* Jimmy Zavala – Saksofon, munnspill
* Lee Thornburg – Trompet, flygelhorn
* Nick Lane – Trombone, eufonium

The Rebeletts: (på spor spilt inn i Wiltern Theater)
* Pat Peterson – Bakgrunnsvokal, perkusjon
* Caroll Sue Hill – Bakgrunnsvokal, perkusjon

Musikere:
* Ron Blair – Bassgitar på «Insider», «Needles and Pins», «Stories We Could Tell» & «Don't Bring Me Down»
* Phil Jones – Perkusjon på «Insider», «Needles and Pins», «Rockin' Around (With You)» & «Shout»
* Bobby Valentino – Fiolin på «Stories We Could Tell»
* Stevie Nicks – Vokal på «Insider» & «Needles and Pins»

## Eksterne lenker
*
Rickard Falkvinge

**Rickard Falkvinge** (født **Dick Greger Augustsson** 21. januar 1972 i Göteborg) er en svensk IT-entreprenør og politiker. Han er grunnlegger av og var den første formann i Piratpartiet.

Falkvinge er utdannet fra sivilingeniørprogrammet ved Chalmers tekniska högskola, men droppet ut i 1995 uten en ferdig grad. I årene som fulgte drev han flere forskjellige foretak i IT-sektoren, hovedsakelig basert rundt programvareutvikling. Han arbeidet også som prosjektleder i Microsoft, og deretter i selskapet Cypak.

På nyåret 2006 lanserte Falkvinge Piratpartiet. Han gav fort opp yrkeskarrieren, og satset på politikk på heltid. Etter gode meningsmålinger før valget i 2006 satset han på en plass i riksdagen, men kom ikke inn etter at partiet kun fikk drøye 0,6&nbsp;% i valget.

## Referanser


## Eksterne lenker
* 
*
Laika (andre betydninger)

**Laika** har flere betydninger:

**Bøker og animasjon**
*Laika (tegneserie), tegneserie fra 2007 om den russiske romhunden
*Laika (selskap), amerikansk animasjonsstudio, tidligere kjent som Will Vinton Studios

**Hunder**
* Laikahunder, en gruppe russiske spisshunder
* Laika, sovjetisk romhund som var den første jordlige skapning til å gå i bane rundt Jorden; annen bruk som er avledet av navnet hennes inkluderer:

**Musikk**
*Laika, også skrevet **Laïkó**, gresk musikkstil utviklet på 1900-tallet
*Laïka, moderne gresk musikkstil bestående av både pop- og dancesjangere.
**Laika (band), britisk indieband
**Laika Dog, britisk rockeband
**Laika & The Cosmonauts, finsk instrumentalrockeband
***[[Laika Come Home]]*, remixalbum av Spacemonkeyz, basert på musikk av Gorillaz
**«Neighborhood #2 (Laïka)», sang fra albumet *Funeral* av The Arcade Fire
***Laika*, kjent popsang av det spanske bandet Mecano

**Steder**
*Laika (øy), øy på Shepherd Islands, Vanuatu

**Annet**
*Lada Laika, brasiliansk modellnavn på russisk bil, produsert av Autovaz. I Norge er modellen kjent som Lada Riva.
*Planet Laika, videospill på PlayStation om romferd

## Se også
*Leica, kamera produsert av det tyske selskapet Leica Camera AG
Přerov nad Labem

** Přerov nad Labem ** er en landsby i distriktet Nymburk, i regionen Sentralböhmen i Den tsjekkiske republikk – cirka 30 kilometer øst for Praha.

## Kjente personer fra Přerov nad Labem
* Tomáš Skuhravý (f. 1965), fotballspiller.

## Referanser


## Eksterne lenker
*
Christian Alsted

**Christian Alsted** (født 18. november 1961 i Horsens) er tidligere biskop for Metodistkirken i Norden og Baltikum. Han ble valgt som biskop 20. februar 2009 og innviet som biskop 22. februar i en høytidsgudstjeneste i Metodistkirken i Strandby i Danmark. Alsted ble med dette den første danske metodistbiskopen siden 1928.

Alsted ble ordinert som eldste i Metodistkirken i 1986, og har etter det vært pastor i forskjellige menigheter i Danmark og leder for Metodistkirken i landet. Han er Doctor of Ministry fra Asbury Theological Seminary.

Bispeembedet i Metodistkirken går på åremål, og hver periode varer i åtte år. Alsted tok over etter Øystein Olsen i 2009, og ble etter to perioder avløst av Knut Refsdal i 2025.

## Eksterne lenker
* Profilside hos bispedømmet
* Om valget på metodistkirken.no
* Reportasje fra innsettelsen i nordjyske.dk
* Artikkel om Alsted i Kristeligt Dagblad
Maultasche

**Maultaschen** er en tysk matrett som er en spesialitet fra Schwaben i Baden-Württemberg. Det består av et ytre lag med pasta, med et fyll som tradisjonelt består av kjøttdeig, spinat, krutonger, løk og ulike krydder. Utseendet kan minne om ravioli, men maultaschen er større. Hver Maultasche er omkring 8-12 centimeter lang. 

Maultaschen kan bli tilberedt på tre ulike måter. Det er enten stekt, kokt i grønnsakssuppe eller smurt inn i smør og løk. 

Tilberedelse av maultaschen er ofte en familiespesialitet der hver familie har sin egen variant. Maultaschen er også å få kjøpt i butikker over hele Tyskland, med fyll som kan bestå av alt fra laks til vegetarisk fyll.

## Etymologi
Ordet «Maultaschen» er sammensatt av «Maul» som betyr munn, og «Tasche» som betyr lomme.

## Kuriosa

Legenden forteller at maultaschen ble oppfunnet av munkene i Maulbronn-klosteret for å skjule det faktum at de åt kjøtt under fasten.

## Referanser
UB

**UB** er en forkortelse som kan referere til flere ting: 

*Ungdomsbedrift
*Utskrevet befalskurs
*Universitetet i Barcelona
*Ungdommens bystyre i Bergen
Igor Svjatoslavitsj

**Igor Svjatoslavitsj** (1151&ndash;1202) var fyrste av Novgorod-Seversk fra 1180 til 1202. Hans stridigheter med polovtserne eller kumanene, en tyrkisk nomadestamme som levde i den sørlige delen av Donregionen, ville sannsynligvis ha forsvunnet inn i historiens tåke om det ikke hadde vært for at begivenhetene ble udødeliggjort i diktet *[[Igor-kvadet]]* (eller *Sangen om Igors hærtog*) og senere i operaen *[[Fyrst Igor]]* av Alexander Borodin (1890).

Igor var sønn av Svjatoslav Olegovisj og en av Oleg av Tsjernigovs sønnesønner. Hans mor var Katarina av Novgorod. Sitt adelige navn Igor fikk han til ære for onkelen, Igor II av Kiev, men dåpsnavnet hans var Georg til ære for hans fars allierte Jurij Dolgorukij, det vil si Jurij eller Georg den langarmede.

I 1171 ledet Igor det første hærtoget mot kumanene, og det ble en suksess. Han beseiret khanene Kobyak og Kontsjak som hadde herjet landområdene rundt Perejaslav-Tsjmelnytskyj (tidligere kalt Perejaslav). I 1183 beseiret han kumanere på et herjingstokt ved elven Merla.

I 1185 angrep khan Kontsjak ruserne og som svar samlet Igor en styrke på rundt 6000-8000 soldater for å gjengjelde. Han fikk støtte fra et antall av fyrster og deres styrker fra Kiev, inkludert broren Vsevolod, nevøen Svjatoslav og sønnen Vladimir. De klarte å trenge dypt inn i kumanernes område og overraskende angripe dem. Imidlertid ble de selv omringet av fiender på begge sider, og ble møtt av tung beskytning fra bueskyttere. Krigere i rustning angrep ledet av et antall khaner, inkludert Konchak. Krigerne fra Kiev ble presset inn mellom den angripende fienden og en innsjø, og de som ikke ble drept på stedet, druknet i sjøen.

Igor fulgte en del desertører, og på veg tilbake ble han tatt til fange. Også Vsevolod, Svjatoslav og Vladimir ble tatt til fange. Igor greide senere å rømme, men måtte la sin sønn bli igjen som gissel. 

Fire år før sin død ble han fyrste av Tsjernigov og fordelte sine landområder i Severia mellom sine fem sønner.

## Familie
Han giftet seg med Eufrosinia, datter av Jaroslav Osmomysl. Deres barn var:
* Vladimir, født 8. oktober 1170
* Oleg, født 1174
* Svjatoslav, født 1176
* En datter som ble gift med David Olgovitsj

## Referanser


## Litteratur
* Dimnik, Martin: *The Dynasty of Chernigov, 1146-1246*, Cambridge University Press 2000
Henrik Nissen d.y.

**Henrik Nissen d.y.** (1888&ndash;1953) var en norsk arkitekt.  Han var sønn av Henrik Nissen.  Fra 1931 i kompaniskap med Gunnar Brynning i firmaet Nissen & Brynning.

## Kirker

* Skrukkeli kapell, Hurdal (1923)

## Bygninger
* Akershus husmorskole, Eidsvoll (1919)
* Kristiania Sparebank, Øvre Slottsgate 3 (om- og tilbygg) (1921–23)
* Valldalseter turisthytte (1925–27)

## Med Gunnar Brynning
* Grünerløkka Folkets hus (1932)
* Dælenengakomplekset (1932–34)
* Bjørnhollia
* Glitterheim (1937)
* Gjendesheim (1939)
* Flere industri- og kontorbygg og bolighus for blant andre De-No-Fa, Christiania Spigerverk og Kværner Brug.

## Litteratur
* Geir Tandberg Steigan: Henrik Nissen d.y. (1888–1953) (Arkitekturhistorie.no)
* Henrik d.y. Nissen i Norsk kunstnerleksikon

## Referanser
Møllersalen

**Møllersalen** tilhørte et tidligere gjestehus og traktørsted i Sandviksveien 77 A og B i Sandviken bydel i Bergen. Hovedhuset fra midten av 1700-tallet var del av et rokokkoanlegg med en stor hage.

Huset var et av ti gjestehus som tidligere lå i Sandviken. Disse skjenkestedene og gjestgiverstedene betjente sjøfolk, repslagere, andre håndverkere og pakkhusarbeidere. Møllersalen ligger strategisk til, nær sjøen, ved utfartsveien mot nord – *den Trondhjemske postvei*. Den tradisjonelle virksomheten ble lagt ned i 1908.

Hovedhuset og Møllersalen ble fredet av Riksantikvaren i 1927 og er i dag privatbolig.

## Eksterne lenker
* Historisk foto av Sandviksveien 77 A 
* BT: Møllersalen – med sitt jomfruøl og «eksellente vine»
*
Hertjov av Hordaland

**Hertjov av Hordaland** (norrønt *Herþjófr*) er legendarisk småkonge av Hordaland og Hardanger og som muligens levde i en mytisk norsk forhistorisk tid. Snorre Sturlason nevner *ikke* Hertjov i *[[Heimskringla]]* og det er fornaldersagaen *[[Gautreks saga]]* som har gitt en litterær uttrykk for denne skikkelsen som kan like gjerne være faktisk historisk som fiktiv.

Det har liten hensikt å studere Hertjov som historisk figur da han opptrer som en mindre figur i en heroiske legende, og i henhold til det syn som Peter Andreas Munch fremmet allerede på midten av 1800-tallet eksisterte den historiske legende «kun i og av de virkemidler fra dens litterære form».

*Gautreks saga* forteller at Hertjov var den ene av tre brødre. De andre to var Geirtjov og Fritjov, småkonger av henholdsvis Oppland og Telemark. Deres far var Huntjov som styrte over Hordaland og som igjen var sønn av Fritjov den djerve og Ingebjørg den fagre. Alle de tre brødrene var «mektige konger og store krigere, men likevel var Hertjov den fremste av dem når det gjaldt klokskap og rådgivning. Han var lenge i hærferd og dette gjorde ham svært navngjeten.»

Hertjovs funksjon i *Gautreks saga* er å introdusere helten Starkad, fosterbror av Vikar Haraldsson. Etter å ha angrepet gården til Harald Agdekonge, det vil si konge av Agder. I henhold til sagaen kom Hertjov «uventa om natta med hæren sin mot kong Harald og drepte ham med svik». Han tok Vikar og Starkad til fange og holdt dem som gisler. Hertjov tok også «sønnene til mange rike menn som gisler, og tok også skatt fra hele riket.» Således tok Hertjov makten over også Agder og Sør-Rogaland. Hertjov var øyensynlig en mann som voldte ufred, og sagaen slår fast at «det var mye uro i riket hans».

Senere hevnet Vikar faren sammen med Starkad da han angrep Hertjovs gård ved Ask på Askøy, ikke langt fra dagens Bergen. Hertjov hadde sytti krigere og mange tjenestefolk forskanset bak en festning. «Starkad og Vikar gikk sammen mot kong Hertjof, og ga ham banesår». Tretti mann døde, hevder sagaen, men dog ingen av angriperne. Vikar Haraldsson tok deretter makten over Agder og Jæren foruten Hordaland og Hardanger og det Hertjov hadde eid.

## Referanser
Wallace og Gromit

**Wallace & Gromit** er navnet på to figurer skapt av Nick Park på National Film and Television School. Wallace var basert på faren mens Gromit var basert på en kjent skuespiller. Manuset til flere av filmene var skrevet av Bob Baker.

## Filmer
*1989: *[[Romferden]]* (kortfilm)
*1993: *[[Robotbuksene]]*
*1995: *[[Wallace forelsker seg]]*
*2005: *[[Wallace og Gromit og varulvkaninens forbannelse]] (film)*
*2008: *[[Den enes død, den andres brød]]*
*2024: *Den bevingede hevneren*

*[[Romferden]]*, med originaltittelen *A Grand Day Out*, ble påbegynt i 1982 som Nicks eksamensprosjekt på filmskolen. Filmen tok syv år å lage og kostet 11 000 pund. Selv om animasjonsteamet var veldig lite, ble *[[Robotbuksene]]* fullført på bare 15 måneder. Både den og *Wallace forelsker seg* inneholdt actionscener.

## Videospill
Wallace og Gromit var også med i tre videospill. Det første het *[[Project Zoo]]* og handlet om at Wallace og Gromit skulle redde dyrehagen fra å bli gjort om til en gruve. Det neste som ble utgitt var basert på spillefilmen som kom samme år (2005). Studioet Teltale Games utga episodespillserien *[[Wallace & Gromit: Grand Adventures]]* våren 2009.

## Skurker
Filmene hadde også hovedskurker. I *Robotbuksene* var skurken en pingvin ved navnet Feathers McGraw, og i *Wallace forelsker seg* var skurken bulldogen Preston.

## Referanser


## Eksterne lenker
* 

*
Den Islandske Frimurerorden

**Den Islandske Frimurerorden** (islandsk: *Frímúrarareglunnar á Íslandi*) ble dannet i 1951 av fem frimurerlosjer med 538 medlemmer, som var underlagt Den Danske Frimurerorden. Ordenen har siden opprettelsen praktisert «det svenske system» og har en kristen profil.

Innvielsen av ordenen ble ledet av stormesteren for Den Danske Frimurerorden, Harald Frode Rydgaard, i Stamhuset i Reykjavík. Blant de tilstedeværende var daværende stormester for Den Norske Frimurerorden, Jacob Hvinden Haug, og den senere norske stormesteren Carl Kaas. To dager senere ble Islands første president, Sveinn Björnsson, utnevnt til ordenens første stormester.

Den Islandske Frimurerorden har pr 2009 ca. 3 000 medlemmer fordelt på Landslogen i Reykjavik, én Stewardsloge av 1. Orden, fire St. Andreasloger og én St. Andreas instruksjonsloge samt 13 St. Johannesloger og fem St. Johannes instruksjonsloger.

## Eksterne lenker
* Den Islandske Frimurerordens hjemmeside
Alavieska

**Alavieska** er en kommune i landskapet Norra Österbotten i Finland. Den grenser til kommunene Kalajoki i vest, Merijärvi i nordøst, Oulainen i øst og Ylivieska i sørøst. Kommunen er enspråklig finsk. Alavieska hadde .

## Befolkningsutviklingen

## Referanser


## Eksterne lenker
* Alavieskas nettsted
* ''Uppslagsverket Finland'', Alavieska
Traktørsted

Et **traktørsted** er en eldre betegnelse for skjenkested, men også brukt om et bevertningssted. Karakteristisk for de tradisjonelle traktørstedene er at de finnes utenfor byene, gjerne i nærheten av attraksjoner i naturen. Traktørstedene ble på den måte naturlige mål for borgerskapets utflukter i tidligere tider. 

## Se også
* Schøtstue
* Bistro
* Kafe
* Restaurant
Fear

***Fear*** er en amerikansk thrillerfilm fra 1996, regissert av James Foley.

## Skuespillere
* Mark Wahlberg – David McCall
* Reese Witherspoon – Nicole Walker
* William Petersen – Steve Walker, Nicoles far
* Amy Brenneman – Laura Walker, Nicoles stemor
* Alyssa Milano – Margo, Nicoles venninne

## Handling
Nicole (Witherspoon) er en vanlig tenåring, men med en opprørsk side spesielt rettet mot sin far, Steve O'Neil (Petersen). På et rave-party møter hun den kjekke og hyggelige David McCall (Wahlberg), og de to blir i lag. Steve, som kan virke overbeskyttende, hverken liker eller stoler på David. Det viser seg etterhvert at David er sjalu og kan få voldsomme raseriutbrudd. Snart forvandles lykken til et gisseldrama mellom David og hans kompiser og Nicoles familie.

## Referanser


## Eksterne lenker
*
Eyðun Elttør

**Eyðun Elttør** (født 23. mars 1941 i Klaksvík) er en tidligere, færøysk politiker (Sj.). Han var Færøyenes olje- og miljøvernminister i Anfinn Kallsbergs første og andre regjering fra 1998 til 2004.

Han var et politisk ubeskrevet blad da han tiltrådte som minister i 1998. Myndighetene øynet muligheten for olje- og gassforekomster på færøysk sokkel, men i ettertid har ingen funn vist seg å være drivverdige. Et høydepunkt i Elttørs ministerperiode var delelinjeavtalen mellom Færøyene og Storbritannia i 1999. Ved regjeringens avgang i 2004 ble Olje- og miljøverndepartementets oppgaver fordelt mellom Innenriksdepartementet og et nytt oljedirektorat.

I 2001 ble Elttør valgt til nestformann i Sjálvstýrisflokkurin, og overtok som formann noen uker senere, da Sámal Petur í Grund trakk seg som følge av den forutgående striden med Helena Dam á Neystabø. Elttør satt som formann frem til 2002. I 2002 var han nær å bli valgt inn på Lagtinget fra Norðoyar.

Elttør har vært skipsmaskinist, maskinist i kraftselskapet SEV og ansatt i det færøyske arbeidstilsynet. Han har også vært en avholdt lekmannsforkynner innen Brøðrasamkoman.

## Referanser
Langesundsfjorden Kystlag

**Langesundsfjorden kystlag** er en interesseforening i Langesund. Foreningen har over 100 medlemmer (2009) og ble opprettet i 2002. Kystlaget driver Langøytangen fyr med blant annet overnattingstilbud, og Norges eldste redningsskøyte, RS «Langesund». Redningsskøyten drives av kystlaget for en gruppe eiere.
I begynnelsen av september arrangerer laget hvert år Kystkulturuka.

## Eksterne lenker
* langesundsfjordenkystlag.no
Oulainen

**Oulainen** er en by og kommune i landskapet Norra Österbotten i Finland. Den grenser til kommunene Alavieska, Pyhäjoki, Haapavesi, Merijärvi, Brahestad, Vihanti og Ylivieska. Kommunen er enspråklig finsk. Oulainen hadde .

## Vennskapsbyer
* Hørsholm, Danmark
* Karksi, Estland
* Leksand, Sverige
* Lillehammer, Norge


Fil:Oulainen Church.jpg|Oulainen kirke (1753)
Fil:Oulaisten rautatieasema 2006.JPG|Oulainen jernbanestasjon
Fil:Oulaisten koski-mylly 2006.JPG|Oulainen


## Referanser


## Eksterne lenker
*
Darkness Forever!

***Darkness Forever!*** er et konsertalbum med Turboneger utgitt i 1999. Musikkalbumet ble innspilt i Hamburg og Oslo i 1998.

## Sporliste
# «The Age of Pamparius» – 6:45
# «Back to Dungaree High» – 3:02
# «Get It On» – 4:01
# «Just Flesh» – 3:15
# «Don't Say Motherfucker, Motherfucker» – 2:14
# «The Midnight NAMBLA» – 2:03
# «Sailor Man» – 2:17
# «Rendezvous With Anus» – 2:28
# «Are You Ready (For Some Darkness)» – 4:09
# «Selfdestructo Bust» – 3:07
# «Rock Against Ass» – 3:58
# «Prince of the Rodeo» – 4:19
# «Monkey On Your Back» – 3:08
# «Denim Demon» – 2:10
# «I Got Erection» – 8:35
# «Bad Mongo» – 3:08
# «Zillion Dollar Sadist»  – 3:26
# «Death Time» – 2:17
# «Hobbit Motherfuckers» – 1:18
# «Good Head» – 5:42

## Medvirkende
### Turboneger
* Hank Von Helvete (Hans-Erik Dyvik Husby) – vokal
* Euroboy (Knut Schreiner) – gitar
* Rune Rebellion (Rune Grønn) – gitar
* Pål Pot Pamparius (Pål Bøttger Kjærnes) – keyboard, perkusjon 
* Happy-Tom (Thomas Seltzer) – bassgitar
* Chris Summers (Christer Engen) – trommer
### Øvrige
* Michael Wear - tekniker, miksing 
* Sven Peks - tekniker, miksing 
* Tom Kvålsvoll - mastering 
* Christa Brüggemann - mastering 
* Bård Torgersen - fotograf
* Alexander Kayiambakis - fotograf
* Dimitri Kayiambakis - layout 
* Frank Kozik - coverdesign 
## Eksterne lenker
*
Haapavesi

**Haapavesi** er en by og kommune i landskapet Norra Österbotten i Finland. Den grenser til kommunene Haapajärvi, Kärsämäki, Nivala, Oulainen, Siikalatva, Vihanti og Ylivieska. Kommunen er enspråklig finsk. Haapavesi hadde .

## Vennskapsbyer
* Zatec, Tsjekkia
* Älvsbyn, Sverige

## Referanser


## Eksterne lenker
* 


Fil:Haapavesi Old Church.jpg|Gamle kirken i Haapaveis (1784-1981)
Fil:Haapaveden turvevoimala wikipediaan.jpg|Torvkraftverket i Haapavesi
John L. Brynhildsen

**John Lous Brynhildsen** (født 26. februar 1902 i Skien, død 19. april 1981) var forkynner og pastor, men først og fremst misjonær i Zaire. 

Brynhildsen tok misjonsstudier i Skottland og USA. Sammen med sin ektefelle, Marie Brynhildsen, reiste han til Zaire første gang i 1926. De var pionerer og i Muganga fikk de tillatelse til å startet misjonarbeid. og bygde opp en misjonsstasjon på stedet.

I 1928 reiste Marie og John Brynhildsen til Kakwende, 35 kilometer vest for Kaziba, for å starte virksomhet der. Misjonsarbeidet spredte seg raskt og flere små utposter vokste fram. Disse var tilknyttet hovedmenigheten i Kaziba. Brynhildsen virket som misjonær i flere perioder.

Brynhildsen reiste også rundt som predikant i Norge og var også forstander i Salem Engelsrud.

Han var initiativtaker for å bygge opp misjonærhjemmet Mamre i 1957. Misjonærhjemmet er boliger som er tiltenkt misjonærer.

## Forfatterskap
John L. Brynhildsen har skrevet to bøker om sine opplevelser som misjonær.
* 1945 &ndash; *Mushegeza. - Virkelighetsbilder fra Belgisk Kongo.* Eget forlag, Skien. 60 sider.
* 1945 &ndash; *Dronning Kabasja. – Misjonsfortellinger fra Belgisk Kongo.* Eget forlag, Skien. 130 sider.

## Se også
* De Norske Pinsemenigheters Ytre Misjon, CELPA (pinsebevegelsen i Den demokratiske republikken Kongo)

## Referanser


## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Østby, David. 2007. *Slik talte pionerene.* IBRA Media Oslo. side 110-111. (121 sider.) ISBN 978-82-997172-1-2
Ylivieska

**Ylivieska** er en by og kommune i landskapet Norra Österbotten i Finland. Den grenser til kommunene  Alavieska, Haapavesi, Kalajoki, Nivala, Oulainen og Sievi. Kommunen er enspråklig finsk. Ylivieska hadde .

## Vennskapsbyer
*  Malung, Sverige
*  Voss, Norge
*  Ringe, Danmark
*  Viimsi, Estland
*  Walden, Canada

## Referanser
Ronnie Radke

**Ronnie Radke** (født 15. desember 1983) er en amerikansk vokalist fra Los Angeles. Han var tidligere vokalist i Escape The Fate. Radke ble kastet ut av Escape The Fate etter han måtte i fengsel.

Radke satt 2 år i fengsel og derfra startet han bandet Falling in Reverse, og ga ut albumet *The Drug In Me Is You*. Ronnie og Escape The Fate er venner i dag. Ronnie Radke er sammen med WWE-fribryteren Saraya Bevis.

## Referanser
Falling In Reverse

## Eksterne lenker
* 
* 
*
Kalajoki

**Kalajoki** er en by og kommune i landskapet Norra Österbotten i Finland. Den grenser til kommunene Pyhäjoki i nord, Merijärvi i nordøst,  Alavieska og Ylivieska i øst, Sievi i sørøst og Karleby og Kannus i sør. I vest har kommunen grense mot Bottenvika. Kommunen er enspråklig finsk. Kalajoki hadde .

Den 1. januar 1973 ble nabokommunen Rautio slått sammen med Kalajoki, og 1. januar 2010 ble også nabokommunen Himango innlemmet i byen.

## Referanser




## Eksterne lenker
*
Haapajärvi

**Haapajärvi** er en by og kommune i landskapet Norra Österbotten i Finland. Den grenser til kommunene  Haapavesi, Kärsämäki, Nivala, Pihtipudas, Pyhäjärvi, Reisjärvi og Sievi. Kommunen er enspråklig finsk. Haapajärvi hadde .


Haapajärven rautatieasema.JPG|Haapajärvi jernbanestasjon
Haapajärvi Church 20100830.JPG|Haapajärvi kirke


## Befolkningsutviklingen

## Referanser


## Eksterne lenker
* ''Uppslagsverket Finland'', Haapajärvi
Nivala

**Nivala** er en by og kommune i landskapet Norra Österbotten i Finland. Den grenser til kommunene Haapajärvi, Haapavesi, Sievi og Ylivieska. Kommunen er enspråklig finsk. Nivala hadde .

Kommunen har betydelige forekomster av kopper-nikkelmalm, som gir grunnlag for byens gruve- og metallindustri.

## Referanser




## Eksterne lenker
*
Kärsämäki

**Kärsämäki** er en kommune i landskapet Norra Österbotten i Finland. Den grenser til kommunene Haapajärvi, Haapavesi, Pyhäjärvi, Pyhäntä og Siikalatva. Kommunen er enspråklig finsk. Kärsämäki hadde .

Finlands geografiske midtpunkt befinner seg i kommunen.


Fil:Paanukirkko 2008.jpg|Paanukirken
Fil:Paanukirkko Kirchturm.jpg|Kirketårnet


## Referanser


## Eksterne lenker
*
Konglepalmefamilien

* Konglepalmeslekten *(Cycas)*

**Konglepalmefamilien** (latin: *Cycadacae*) er en familie innenfor den nakenfrøede plantegruppen konglepalmer *([[Cycadales]])* – som inngår som egen klasse og divisjon *(Cycadophyta)* innenfor de nakenfrøede karplantene. Konglepalmefamilien har idag bare én kjent slekt – konglepalmeslekten *(Cycas)* – men det regnes med at den også har en håndfull mulige, teoretiske slekter som ikke har blitt klassifisert. 

Familien og slekten har om lag 95-99 kjente arter. mest kjent er **[[sagopalme]]** *(Cycas revoluta)*. Det greske ordet *Koikas* betyr «en slags palme».

Konglepalmeartene vokser uten unntak i tropene, i Afrika, Asia og Oseania.  De vokser i store artsantall i Kina og Australia. Nordgrensen er på 31°N i det sørlige Japan, mens sørgrensen er 26°S i Queensland, Australia. Artene kan være hardføre, enkelte kan overleve i ørken eller på fjell. Enkelte tåler saltvann, og noen arter er i stand til å vokse enten i total skygge, eller i full eksponering for sol. 

Artene er meget varierte, og dette understøttes av slektens alder, det er funent fossiler opptil 280 millioner år gamle. I likhet med blant annet or kan konglepalmer fiksére nitrogen i røttene, og artene har en meget spesialisert pollinering. Plantene vokser langsomt og starter formering først etter om lag 10 år.

## Taksonomi
Overgruppene og artene innenfor konglepalmefamilien er:
* ** ''Underklasse: [[Cycadopsida]] (Cycadopsida)'' **, 11 slekter, 300-305 arter
** *Orden: [[Konglepalmer]] (Cycadales)* 
*** **konglepalmefamilien** (Cycadaceae)*
**** *'Konglepalmeslekten:'''

## Eksterne lenker
* 
* Konglepalmer – Foto
Jevgenija Poljakova

**Jevgenija Poljakova** (russisk: Евгения Андреевна Полякова; født 29. mai 1983) er en russisk friidrettsutøver som konkurrerer i sprintøvelser.

Poljakova deltok ved innendør-EM 2007, der hun kom på andreplass på 60 meter. Under VM utendørs samme år ble hun slått ut i semifinalen på 100 meter. Ved innendørs-VM 2008 i Valencia kom hun til finalen på 60 meter, og endte på femteplass.

Hun deltok under OL 2008 i Beijing, og ble slått ut i semifinalen på 100 meter. Hun deltok senere på laget som vant gullmedaljer i stafett på 4 x 100 meter, men ble senere fratatt medaljen da Russland ble diskvalifisert på grunn av positiv dopingprøve på Julija Tsjermosjanskaja.

Ved innendørs-EM 2009 vant hun gullmedalje med tiden 7,18. Norske Ezinne Okparaebo fikk sølvmedaljen.

## Referanser


## Eksterne lenker
*
Konglepalmeslekten

* se teksten

**Konglepalmeslektenn** (latin: *Cycas*) er en slekt innenfor den nakenfrøede konglepalmefamilien *([[Cycadacae]])* – som inngår som egen klasse og divisjon *(Cycadophyta)* innenfor de nakenfrøede karplantene. Konglepalmeslekten er idag den eneste kjente slekt i konglepalmefamilien, men det regnes med at den også har en håndfull andre mulige, teoretiske slekter som ikke har blitt klassifisert. 

Slekten har om lag 95-99 kjente arter, hvorav mange vokser i Kina, Sørøst-Asia og ikke minst Australia. Nordgrensen for den meste kjente arten, sagopalme *(Cycas revoluta)*, er på 31°N i det sørlige Japan. Sørgrensen for  *Cycas megacarpa* er 26°S i Queensland, Australia. Det greske ordet *Koikas* betyr «en slags palme».

## Arter
Artene innenfor konglepalmefamilien er:

## Eksterne lenker
* 
* Konglepalmer – Foto
Malin Åkerman

**Malin Maria Åkerman** (født 1978) er en svensk-canadisk skuespiller, fotomodell og sanger.

## Tidlig liv
Åkerman ble født den 12. mai 1978 i Stockholm av en mor som var fotomodell og en far som jobbet med forsikring. Hennes familie flyttet til Toronto i Canada da hun var to år gammel. Etter at hennes foreldre skilte seg, returnerte hennes far til Sverige, og Malin ble i Canada med sin mor. Hun bodde i Niagara-on-the-Lake i Ontario en kort tid der hun gikk på Parliament Oak Primary School, og siden Sir Winston Churchill Secondary School (St. Catharines).

## Karriere

Da hun var 17 år gammel, vant Åkerman Ford Supermodel of Canada konkurransen. Hun hadde roller i flere fjernsynsreklamer, inklusive en for Noxzema. Etter en modellkarriere, begynte hun med skuespill og flyttet til California. Hun har fått flere filmroller, blant annet i *[[The Utopian Society]]* (2003) med Sam Doumit og Austin Nichols; og i *[[Harold & Kumar Go to White Castle]]* (2004) som Freakshows' sexy kone. Hun har også hatt flere gjesteopptredener i TV-serier, og fikk i 2005 rollen som Juna i HBO-serien *[[The Comeback (TV series)|The Comeback]]*. Hun har også vært med i *[[The Showbiz Show with David Spade]]* som en korrespondent, og i den tredje sesongen av *[[Entourage (TV-serie)|Entourage]]* i rollen som Tori. Åkerman spilte i Farrelly Brothers' film *The Heartbreak Kid* fra 2007 og *[[27 Dresses]]* året etter. 

Hun fikk så rollen som *Laurie Juspeczyk/Silk Spectre II* i filmen *[[Watchmen (film)|Watchmen]]* som hadde premiere i 2009. Filmen inneholdt bl.a Åkerman i flere nakenscener sammen med Patrick Wilson. *Watchmen* var filmen som virkelig plasserte henne på kjendis-himmelen.

Åkerman hadde i 2009 rollen som Ronnie i *[[Couples Retreat]]*, en komedie som omhandler fire par som deltar i terapi på en tropisk øy. Vince Vaughn spilte hennes mann. Jon Favreau, Kristin Davis, Jason Bateman, Kristen Bell, Faizon Love og Kali Hawk spilte de andre parene. I 2012 spilte hun journalisten Constance Sack i den romantiske musikal-komedien *[[Rock of Ages (film)|Rock of Ages]]*. Hun har hovedrollen i den svenske romantiske musikal-komedien *En del av mitt hjärta* som er planlagt utgitt i julen 2019.

I 2013–2014 hadde hun hovedrollen i ABCs situasjonskomedie *Trophy Wife*. Serien ble kansellert etter kun én sesong. Åkerman har siden 2016 hatt rollen som Lara Axelrod i Showtimes dramaserie *[[Billions (TV-serie)|Billions]]*, der hun spiller mot Damian Lewis, Paul Giamatti og Maggie Siff. I februar 2019 ble det kjent at Åkerman skal spille hovedrollen i NBCs rettsdramaserie *Prism*.

I 2024 skal hun lede Eurovision Song Contest i Malmö sammen med Petra Mede.

## Filmografi

## Personlig liv
Åkerman giftet seg med den italienske musikeren Roberto Zincone den 20. juni 2007. De fikk et barn sammen før de skilte seg i 2013. 1. desember 2018 giftet hun seg med den britiske skuespilleren Jack Donnelly.

## Referanser


## Eksterne lenker
* 
* 
* 
*  Web Wombat Movies  - Video Interview with Malin Akerman (Watchmen, 2009)
Ruger MP9

**Ruger MP9** er en maskinpistol fra Sturm, Ruger.

Den ble introdusert i 1995 for salg til politi- og militærstyrker i USA, men laget allerede tidlig på 1980-tallet av Uziel Gal. Den er ganske lik til Uzi, med teleskopisk sluttstykke, men skyter med sluttstykket lukket. Den er utstyrt med et utskiftbart løp som er raskt å bytte. Den har også integrert teleskopisk foldestokk, og har en omstiller mellom sikring, hel- og halvautomatisk ild. Den ble produsert i et lite begrenset antall, og kom kamret for ammunisjon i kaliber 9 x 19 mm Luger.

Ruger MP9 har blitt betegnet som en forbedret Uzi.
Song to Woody

**«Song to Woody»** er en av de første sangene skrevet av den amerikanske singer-songwriter Bob Dylan.

Sporet er fra hans selvtitulerte debutalbum *[[Bob Dylan (album)|Bob Dylan]]* fra 1962. Sangen meddeler Dylans verdsettelse av folkemusikklegenden Woody Guthrie, og er basert på Guthries sang, «1913 Massacre». Sangen refererer også til ikoner som Cisco Houston og Leadbelly, som lagde musikk som Dylan verdsatte.

## Eksterne lenker
* Tekst
MK «Batnfjord»

**MK «Batnfjord»** (fiskerinr. M-5-ØE) (kallesignal LFJC) var i perioden 1940–1968 et fraktefartøy av tre med fortid som seilfartøy. Navnet vil for alltid være knyttet til en dramatisk redningsdåd da hurtigruteskipet «Prinsesse Ragnhild» 23. oktober 1940 krigsforliste ved Landegode ved Bodø og «Batnfjord» reddet hele 142 overlevende fra det kalde havet.

## Forhistorie
MK «Batnfjord»s opphav er uklart og der eksisterer to ulike versjoner:

**Alternativ 1:**

Bygd 1894 i Frankrike. Franske eiere frem til Hans Mikkelsen Jensen, Marstal, Danmark (se alt.2).

**Alternativ 2:**

Bygd av tre i 1863 i Stavanger som seilfartøy **«Spes»**. Fortsettelse som under.

## «Jenny»
* **1904**: Solgt til N. Jönnson, Limhamn, Sverige. Omdøpt **«Jenny»**.
* **16. juni 1907**: I kollisjon med dansk dampferge «Marie» ved Masnedø. Kondemnert.
* **1907**: Solgt «as-is» til Skipsbygmester O. Hansen, Stubbekøbing, Danmark. Reparert av eier. Brt: 74.
* **19xx**: Solgt til Hans Mikkelsen Jensen, Marstal, Danmark.
* **1911**: Solgt til J.Nielsen Kragenæs, Ærø, Danmark.
* 1913: Solgt til H.Jensen,Kragnæs.Ærø,Danmark

## «Jenny» - norsk historie
* **1916**: Solgt til Hans Aas, Fredrikstad. Ombygd til motordrift: Bolinder 122bhk (1914).
* **1918**: solgt til P/r L.A.Frøset, Steinkjer.
* **1925**: Konkurs. Overtatt av Innherred Sparebank, Steinkjer som kreditor.
* **1928**: Solgt til Johannes Kaldefos, Bergen.
* **1932**: Solgt til Johannes Kaldefos m.fl., Bergen.
* **1933**: Solgt til Salomon Havn m.fl., Eikefjord.
* **1933**: Solgt til Hermann Michelsen, Bergen. Omdøpt **«Bergny»**, men dette ble aldri registrert.
* **1935**: Solgt til N. Rømer, Trondheim.

## MK «Solvaag»
* **1935**: Solgt til Ragnvald Solvåg, Bud.
* **1936**: Omdøpt **«Solvaag»**.

## MK «Batnfjord»
* **1939**: Solgt til Knut Indergård, Batnfjordsøra på Nordmøre / Kristiansund N (fiskerinr. M-5-ØE).
* **1940**: Omdøpt **«Batnfjord»**.
* **23. oktober 1940**: «Batnfjord» befant seg nær Landegode ved Bodø da «Prinsesse Ragnhild» i nordgående hurtigrute kl. 11.20 sank etter eksplosjon om bord. «Batnfjord» kom raskt til assistanse og reddet alene 142 mennesker. Også fiskefartøyet «Gange-Rolf» reddet flere mennesker. Likevel omkom 25 av hurtigruteskipets besetning, 56 passasjerer og ca. 150 tyske soldater.
* **1965**: Solgt til Oskar Holbakken, Stjørna.
* **1966**: Solgt til P/r Batnfjord / v. Jørgen Eilertsen, Kabelvåg.
* **28. november 1968**: «Batnfjord» var på vei sørover fra Balsfjord med brensel da den kantret og sank på Stad. Årsaken oppgis dårlig stabilitet pga. mye overvann.

## Se også
* DS «Prinsesse Ragnhild» for mer informasjon om «Prinsesse Ragnhild»s krigsforlis.

## Kilder
*Norsk Skipsfartshistorisk Selskaps blad «Skipet» / Thor B. Melhus
*Trygve Eriksen jr.'s arkiv
She Belongs to Me

**«She Belongs to Me»** er en sang av Bob Dylan, og ble først utgitt som andresporet på albumet *[[Bringing It All Back Home]]* fra 1965. 

Tina Turner silte inn sangen og ga den ut på albumet *[[Tina Turns the Country On!]]* i 1974. På albumet ble sangen kalt *He Belongs To Me*.

Sangen har blitt covret av mange andre artister, blant annet; Barry McGuire, The Grateful Dead, The Flying Burrito Brothers, Leon Russell, Harry Connick, Jr., The Nice, Richard Shindell, Buddy Greene og Ricky Nelson.

Den har også blitt oversatt til en fransk versjon av Francis Cabrel, kalt «Elle M'Appartient (C'est une Artiste)».

## Innspillinger

* *[[Bringing It All Back Home]]*, 1965
* *[[Self Portrait]]*, 1970
* *[[Bob Dylan's Greatest Hits Vol. II]]*, 1971
* *[[The Bootleg Series Vol. 4: Bob Dylan Live 1966, The "Royal Albert Hall" Concert]]*, 1998
* *[[The Bootleg Series Vol. 7: No Direction Home: The Soundtrack]]*, 2006

## Eksterne lenker

* Lyrics to the song på bobdylan.com
Sanna 77

**Sanna-77** er en maskinpistol produsert på 1970-tallet i Sør-Afrika.

Den stammer fra en linje med maskinpistoler tilbake til Rhodesia og Unilateral Declaration of Independence (**UDI**) fra tidlig på 1960-tallet. Produksjonen startet på 1970-tallet i Sør-Afrika, og holdt frem til ca. 1980. Den er ikke en ekte maskinpistol da den ble kun produsert til sivile, og da i halvautomatisk utførelse. Den ble kamret for ammunisjon i kaliber 9 x 19 mm Luger, og har foldestokk.